CELEX: 62014TN0185
Language: hr
Date: 2014-03-14 00:00:00
Title: Predmet T-185/14: Tužba podnesena 14. ožujka 2014. – Freitas protiv Parlamenta i Vijeća

16.6.2014   
            
            
               HR
            
            
               Službeni list Europske unije
            
            
               C 184/34
            
         Tužba podnesena 14. ožujka 2014. – Freitas protiv Parlamenta i Vijeća
   (Predmet T-185/14)
   2014/C 184/56
   Jezik postupka: francuski
   
      Stranke
   
   
      Tužitelj: José Freitas (Porto, Portugal) (zastupnik: J.-P. Hordies, odvjetnik)
   
      Tuženici: Vijeće Europske unije i Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               tužbu proglasi dopuštenom i osnovanom;
            
         
               —
            
            
               poništi članak 1. stavak 2. točku (b) Direktive 2013/55/EU Europskog parlamenta i Vijeća od 20. studenoga 2013. o izmjeni Direktive 2005/36/EZ o priznavanju stručnih kvalifikacija i Uredbe (EU) br. 1024/2012 o administrativnoj suradnji putem Informacijskog sustava unutarnjeg tržišta („Uredba IMI”), objavljene u Službenom listu Europske unije 28. prosinca 2013. (L 354/132);
            
         
               —
            
            
               naloži tuženicima snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog odnosi se na povredu članka 49. UFEU-a, s obzirom na to da javnobilježnička profesija ulazi u područje primjene članka 49. UFEU-a koji se odnosi na slobodu poslovnog nastana, a ne ulazi u područje izvršavanja javnih ovlasti u smislu članka 51. UFEU-a. Javnobilježnička se profesija stoga ne može isključiti iz područja primjene Direktive 2005/36/EZ (1).
            
         
               2.
            
            
               Drugi tužbeni razlog odnosi se na povredu načela proporcionalnosti, s obzirom na to da su javni bilježnici imenovani službenim aktom tijela javne vlasti općenito i apsolutno isključeni iz područja primjene Direktive 2005/36/EZ.
            
         
      (1)  Direktiva 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija (SL L 255, str. 22.) (SL, posebno izdanje na hrvatskom jeziku, poglavlje 5., svezak 1., str. 125.)